CELEX: E2019C0004
Language: hu
Date: 2019-02-06 00:00:00
Title: Az EFTA Felügyeleti Hatóság 4/19/COL sz. határozata (2019. február 6.) az állami támogatások eljárásjogi és anyagi jogi szabályainak száznegyedik módosításáról [2019/1008]

20.6.2019   
               
               
                  HU
               
               
                  Az Európai Unió Hivatalos Lapja
               
               
                  L 163/110
               
            
         AZ EFTA FELÜGYELETI HATÓSÁG 4/19/COL sz. HATÁROZATA
         (2019. február 6.)
         az állami támogatások eljárásjogi és anyagi jogi szabályainak száznegyedik módosításáról [2019/1008]
         AZ EFTA FELÜGYELETI HATÓSÁG (a továbbiakban: a Hatóság),
         tekintettel:
         az Európai Gazdasági Térségről szóló megállapodásra (a továbbiakban: az EGT-megállapodás), különösen annak 61–63. cikkére és 26. jegyzőkönyvére,
         az EFTA-tagállamok közötti, Felügyeleti Hatóság és Bíróság létrehozásáról szóló megállapodásra (a továbbiakban: a felügyeleti és bírósági megállapodás), különösen annak 24. cikkére és 5. cikke (2) bekezdésének b) pontjára,
         mivel:
         A felügyeleti és bírósági megállapodás 24. cikke értelmében a Hatóság érvényt szerez az EGT-megállapodás állami támogatásra vonatkozó rendelkezéseinek,
         A felügyeleti és bírósági megállapodás 5. cikke (2) bekezdésének b) pontja alapján a Hatóság közleményeket vagy iránymutatásokat ad ki az EGT-megállapodás által szabályozott ügyekben, amennyiben ezen megállapodás vagy a felügyeleti és bírósági megállapodás kifejezetten így rendelkezik, vagy amennyiben a Hatóság ezt szükségesnek ítéli.
         Az EFTA Felügyeleti Hatóság állami támogatásokról szóló iránymutatásának a rövid lejáratú exporthitel-biztosításra vonatkozó fejezete (1)2018. december 31-én hatályát vesztette.
         Az említett fejezet megfelel az Európai Bizottság (a továbbiakban: a Bizottság) által a tagállamokhoz címzett, az Európai Unió működéséről szóló szerződés 107. és 108. cikkének a rövid lejáratú exporthitel-biztosításra történő alkalmazásáról szóló közleménynek (2), amely 2018. december 31-én szintén hatályát vesztette volna.
         2018. december 19-én a Bizottság közzétette a tagállamokhoz címzett közleményét az Európai Unió működéséről szóló szerződés 107. és 108. cikkének a rövid lejáratú exporthitel-biztosításokra történő alkalmazásáról szóló közlemény 2020. december 31-ig történő meghosszabbításáról (3).
         A Bizottság a meghosszabbítást a rövid távú exporthitel-biztosítás területén az állami támogatások kezelése folyamatosságának szükségességére tekintettel és a jogbiztonság garantálása érdekében fogadta el. A meghosszabbítás révén emellett az iránymutatás lejárati ideje összhangba került az állami támogatások korszerűsítésére irányuló program alapján elfogadott állami támogatási iránymutatások többségének lejárati idejével. Továbbá, a Görögországba irányuló export tekintetében elegendő biztosítási illetve viszontbiztosítási fedezet hiányában a Bizottság úgy döntött, hogy 2019. december 31-ig meghosszabbítja Görögország ideiglenes törlését a piacképes kockázatú országok jegyzékéből.
         Az EGT állami támogatási szabályainak egységes alkalmazását az Európai Gazdasági Térség egész területén biztosítani kell, összhangban az EGT-megállapodás 1. cikkében megállapított homogenitásra vonatkozó célkitűzéssel. Az összes állami támogatási eszközre kiterjedő egységes megközelítés biztosítása érdekében, figyelembe véve a folytonosság és a jogbiztonság szükségességét a rövid lejáratú exporthitel-biztosítás területén megvalósuló állami támogatások kezelésénél, valamint az állami támogatási szabályoknak az egész Európai Gazdasági Térségben történő egységes alkalmazásának biztosítása érdekében a Hatóság állami támogatásokról szóló iránymutatásának a rövid lejáratú exporthitel-biztosításra vonatkozó fejezetét újból el kell fogadni.
         Az Európai Bizottsággal való konzultációt követően,
         Az EFTA-államokkal folytatott konzultációt követően,
         ELFOGADTA EZT A HATÁROZATOT:
         
            1. cikk
            A Hatóság állami támogatásokról szóló iránymutatásának a rövid lejáratú exporthitel-biztosításra vonatkozó fejezete 2019. január 1-jei hatállyal, a következő módosításokkal újból elfogadásra kerül:
            
                        —
                     
                     
                        Az EFTA Felügyeleti Hatóság állami támogatásokról szóló iránymutatásának a rövid lejáratú exporthitel-biztosításra vonatkozó fejezete 40. pontja első mondatának szövege a következő:
                        40. A Hatóság az ezen iránymutatásban foglalt elveket 2020. december 31-ig fogja alkalmazni.
                     
                  
                        —
                     
                     
                        A Bizottság ideiglenesen, 2019. december 31-ig törli Görögországot az EFTA Felügyeleti Hatóság állami támogatásokról szóló iránymutatásának a rövid lejáratú exporthitel-biztosításról szóló fejezetének mellékletében szereplő, piacképes kockázatú országok jegyzékéből.
                     
                  
         
            2. cikk
            E határozatnak csak az angol nyelvű változata hiteles.
         
         
            A határozat kelt Brüsszelben, 2019. február 6-án.
            
               
                  az EFTA Felügyeleti Hatóság részéről
               
               Bente ANGELL-HANSEN
               
                  elnök
               
               
                  felelős testületi tag
               
               Frank J. BÜCHEL
               
                  testületi tag
               
               Högni KRISTJÁNSSON
               
                  testületi tag
               
               Carsten ZATSCHLER
               
                  ellenjegyző igazgatóként, Jogi és Végrehajtási Ügyek
               
            
         
         
            (1)  HL L 343., 2013.12.19., 54. o. és 71. sz. EGT-kiegészítés, 2013.12.19., 1. o., 40. pont.
         
            (2)  HL C 392., 2012.12.19., 1. o., 40. pont.
         
            (3)  HL C 457., 2018.12.19., 9. o.